নিহত গিয়াস উদ্দিনের ভাই মাসুদুর রহমান মঙ্গলবার জানান, হত্যাকাণ্ডের পর তার বাবা হাজী সিরাজ উদ্দিন মাতবর বাদী হয়ে গিয়াসের স্ত্রী লাভলী আক্তার লীনা ও অজ্ঞাত ৩-৪ জনকে আসামি করে থানায় হত্যা মামলা করেন। তদন্ত শেষে ২০১৫ সালের জুলাই মাসে লীনা, তানভীর, মুক্ত ও জিসানকে আসামি করে চার্জশিট দেয় পুলিশ। চার্জশিট দাখিলের আগেই মুক্ত ও জিসান জামিন পেয়ে বেরিয়ে আসে। চলতি বছরের সেপ্টেম্বরে হাইকোর্ট থেকে জামিন পায় লীনা। এরপরই জামিনে ছাড়া পেয়েছে তানভীর। মাসুদুর রহমান আরও জানান, জামিনে বের হওয়ার পর লীনা ও তার সহযোগীরা বাদী পক্ষকে দেখে নেয়ার হুমকিও দিচ্ছে। কিছুদিন আগে তার বাবা (মামলার বাদী) মারা গেছেন। তিনি এই নিষ্ঠুর হত্যার বিচারও দেখে যেতে পারেননি।